הפוסיקט דולז

הפוסיקט דולז (באנגלית: The Pussycat Dolls) הייתה להקת בנות אמריקאית המורכבת מזמרות, רקדניות, ושחקניות ידועות. את כל שירי הלהקה ביצעה הסולנית ניקול שרזינגר, ואילו יתר המשתתפות בהרכב הצטרפו אליה כמלוות בקולות רקע.

 ביוגרפיה 

הלהקה הוקמה על ידי כריסטינה אפלגייט בביתה בלוס אנג'לס. רובין אנטין, שותפתה, רצתה לשנות את אופי הלהקה מבחינת ריקודים והופעה על במה, ולשם כך היא הזמינה מספר חברות שהכירה מתחום הריקוד. אפלגייט הציעה כי ההרכב יופיע במועדון "סאנט סטריפ" שבבעלות ג'וני דפ. הופעתן הראשונה, בורלסקה, התקיימה בשנת 1995, ונמשכה באופן קבוע מדי יום חמישי. בשנת 2000, הזמרות גוון סטפאני וכריסטינה אגילרה הופיעו יחד עם הלהקה, וכריסטינה הפכה לחברה בה לפרק זמן קצר.

בעקבות הצלחת המופע, הלהקה עברה למועדון "רוקסי", והופיעה שם פעמיים בשבוע במשך שבעה שבועות, יחד עם אומנים אורחים ובהם: בריטני מרפי, שרליז ת'רון, פריס הילטון ופמלה אנדרסון. בהמשך השתנה הרכב  הלהקה, והיא השתתפה בפסקולי הסרטים "תפוס ת'כריש", עם השיר "We Went As Far As We Felt Like Going" וב-"הנרקוד?", כאשר ביצעו גרסת כיסוי ללהיט הישן "Sway" של דין מרטין (שיר מקסיקני במקור). בסוף שנת 2005 יצא הסינגל הראשון, "Don't Cha", מתוך אלבום הבכורה שלהן, PCD (המציין את ראשי התיבות של שם הלהקה).

בשנת 2007, נערכה תחרות בשם "The Search for the Next Doll", (חיפוש אחר חברת להקה חדשה). הזוכה היא אסיה ניטולאנו. למרות זכייתה של ניטולאנו בתחרות היא בחרה שלא להצטרף ללהקה בשל רצונה לפתח  קריירה כסולנית. אלבומן השני Doll Domination יצא לאור בספטמבר 2008.

בסוף שנת 2009, פרשו בזו אחר זו כמה מחברות הלהקה, עד שניקול שרזינגר, הסולנית, נשארה לבדה. רובין אנטין מייסדת הלהקה הודיעה כי את הבנות שפרשו יחליפו בנות אחרות, אך לאחר תקופה ארוכה ומלאה בשמועות, הפוסיקט דולז מצאו עצמן בהפסקה עד להודעה חדשה.

ב-30 בנובמבר 2019, הוכרז כי חברות הלהקה יתאחדו ויצאו לסבב הופעות במהלך שנת 2020.

 דיסקוגרפיה 
אלבומי אולפן
 2005: PCD
 2008: Doll Domination

מהדורות מחודשות
 2009: Doll Domination 2.0
 2009: Doll Domination 3.0

אלבומי לייב
 2006: Live from London
 2007: The Pussycat Dolls: Live from Control Room

מיני אלבומים
 2006: Sessions@AOL
 2009: Doll Domination – The Mini Collection

הופעות
סיבוב הופעות
 2006–2007: PCD World Tour
 2009: Doll Domination Tour
 2021: The Pussycat Dolls Tour

 מועמדויות לפרסים 

 שנה איגוד קטגוריהעל תוצאה 2005 פרסי המוזיקה של בילבורד שיר ההיפ הופ/R&B הנמכר ביותר של השנהDon't Cha  2005 פרסי המוזיקה של בילבורד שיר הדאנס הנמכר ביותר של השנהDon't Cha  2005 פרסי המוזיקה של בילבורד שיר הדאנס של השנה  2005 פרסי המוזיקה של בילבורד השיר הנמכר של השנה  2005 פרסי המוזיקה של בילבורד אמן הדאנס הטוב ביותר של השנה  2005 UK Smash Hits Awards הקליפ הטוב ביותר של השנה  2005 Bravo Otto (כסף) להקת פופ  2006 Goldene Kamera פופ בינלאומי  2006 ECHO פופ בינלאומי  2006 פרסי MTV אוסטרליה הווידאו הטוב ביותר ללהקה"Don't Cha"  2006 פרסי MTV אסיה הפריצה הגדולה לאמן/להקה  2006 פרסי MTV הפיליפינים הווידאו הבינלאומי הטוב ביותר"Don't Cha"  2006 פרסי MYX למוזיקה הווידאו הבינלאומי הטוב ביותר"Don't Cha"  2006 פרסי הסול טריין שיר הR&B הטוב ביותר: תזמורת, דואט או להקה  2006 VMA קליפ הדאנס הטוב ביותר"Buttons"  2006 VMA הכוריאוגרפיה הטובה ביותר לקליפ"Buttons"  2006 פרסי ההיפ-הופ/R&B של בילבורד שיר ההיפ הופ/R&B הנמכר של השנה"Don't Cha"  2006 פרסי MTV אמריקה הלטינית האמן/להקה הבינלאומיים החדשים הטובים ביותר  2006 "MuchMusic Video Awards" האמן הבינלאומי הטוב ביותר"Don't Cha"  2006 פרס המוזיקה האמריקאית להקת הפופ/רוק הטובה ביותר  2006 פרס המוזיקה האמריקאית האמן/להקה החדשים הטובים ביותר  2006פרסי MTV אירופה	 הלהקה הטובה ביותר  2006פרסי TMF בלגיה האלבום הטוב ביותרPCD  2006פרסי TMF הולנד האמן הבינלאומי החדש הטוב ביותר  2006 פרסי מוזיקת העולם האמן/להקה החדשים הטובים ביותר  2006 פרסי המוזיקה האסיאתית של Mnet האמן הטוב ביותר  2006 פרסי המוזיקה של בילבורד הלהקה/הצמד הטוב ביותר של השנה  2007 פרסי גראמי ההופעה הטובה ביותר בפופ של להקה או צמד"Stickwitu"  2008 VMA הריקוד הטוב ביותר"When I Grow Up" 

 קישורים חיצוניים 



קטגוריה:להקות פופ אמריקניות
קטגוריה:אמניות אינטרסקופ רקורדס
קטגוריה:להקות בנות אמריקאיות
קטגוריה:להקות שהוקמו בשנת 2003
קטגוריה:להקות שהתפרקו בשנת 2010
קטגוריה:להקות שהתפרקו בשנת 2021